O Concello da Guarda recibe ás tres judokas que acadaron o ouro no Campionato Galego de Judo ·
Inicio Baixo Miño A Guarda O Concello da Guarda recibe ás tres judokas que acadaron o ouro...
O Concello da Guarda recibe ás tres judokas que acadaron o ouro no Campionato Galego de Judo
O alcalde do Concello da Guarda, Antonio Lomba, e o concelleiro de Deportes, Javier Crespo, recibiron o pasado luns ás judokas Noa González, Alba González e Verónica Pérez para felicitalas polos ouros que veñen de conseguir no Campionato Galego de Judo nas súas respectivas categorías.
Os representantes municipais recoñeceron o mérito dos éxitos acadados polas tres deportistas do Club de Judo Baixo Miño, ás que entregaron unha medalla conmemorativa. Nesta liña, o rexedor municipal sinalou que as mozas forman parte «dunha moi boa canteira de deportistas que levan o nome da Guarda por España e o mundo», en referencia a súa próxima participación no Campionato de España de Judo.
Segundo asegurou a súa adestradora, Mónica Pacheco, as mozas emprenden este novo reto deportivo «con moitas posibilidades de acadar boas posicións». Xunto a elas, participarán no campionato nacional outras tres judokas do Club de Judo Baixo Miño (Nerea Romero, Carla Lomba e Yohanna da Cuña) que tamén subiron ao podio na competición autonómica. Así, o edil de Deportes non quixo deixar pasar a oportunidade de dar os parabéns á preparadora e ao club guardés no que se forman estes novos talentos.
Artigo anteriorO Maui Jim coróase en Baiona, novo campión de España de J80 no Trofeo Repsol
Seguinte artigoCabra, marcado para morrer, de Eduardo Coutinho, exhibirase na gala inaugural do VII Festival Primavera do Cine